54. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΝΑ ΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 127960/7638 της 22/25 Αυγ. 1972 (ΦΕΚ Β΄ 635) Περί παροχής επιδόματος εμπειρίας εις ενίας κατηγορίας Εργατοτεχνικού Προσωπικού ΟΛΠ Έχοντες υπ’ όψιν τας διατάξεις: 1)Της παρ. 3 του άρθρ. 15 του Α.Ν. 1538/1950. 2)Της παρ. 6 του άρθρ. 1 του Ν.Δ. 3398/1955. 3)Της παρ. 6 του άρθρ. 37 του Ν.Δ. 957/1971. Ιδόντες: α)Την υπ’ αριθ. 282/21.3.1972 πράξιν του Διοικητικού Συμβουλίου του Ο.Λ.Π., και β)την υπ’ αριθ. 187/19.7.1972 απόφασιν της Επιτροπής Οικονομικών Υποθέσεων, ληφθείσαν κατά την 22αν Συνεδρίασιν αυτής (Θέμα 8ον), αποφασίζομεν: 1.Εγκρίνομεν την παροχήν επιδόματος εμπειρίας εκ ποσοστού 5% δι’ εκάστην πενταετίαν και μέχρι τριών κατ’ ανώτατον όριον εις τας ακολούθους κατηγορίας εργαζομένων συνδεομένων μετά του Ο.Λ.Π. δι’ εργασιακής σχέσεως αορίστου χρόνου, υπολογιζομένου επί του εκάστοτε καθοριζομένου βασικού ημερομισθίου της ειδικότητος, εις ην απασχολείται ο δικαιούμενος τούτου, και μόνον, δια τας εργασίμους ημέρας εκάστου μηνός. α)Εις Επόπτας Εργασίας και Αρχιεργάτας. β)Εις μονίμους εργάτας. γ)Εις τακτικούς και μονίμους εργάτας φορτηγίδων. δ)Εις τακτικούς και μονίμους φύλακας φορτηγίδων. ε)Εις δοκίμους τεχνίτας. ζ)Εις εκτάκτους τεχνίτας. 2.Της παροχής του ως άνω επιδόματος εξαιρούνται αι κάτωθι κατηγορίαι εργαζομένων. α)Οι δόκιμοι και ελεύθεροι εργάται φορτοεκφορτωταί του λιμένος. β)Αι ράπτριαι σάκκων. γ)Οι συνδεόμενοι μετά του Ο.Λ.Π. δια Συλλογικών Συμβάσεων εργασίας εργατοτεχνίται εν οις και οι αποδεχθέντες την υπαγωγήν των εις τας διατάξεις των ως είρηται Συλλογικών Συμβάσεων. δ)Οι δόκιμοι χειρισταί, ων το βασικόν ημερομίσθιο καθωρίσθη εκ δραχ. 180 δυνάμει της υπ’ αριθ. 1191/7.12.1971 πράξεως του Δ.Σ. του Ο.Λ.Π. αναδρομικώς από 1.7.1971. ε)Οι υπαγόμενοι εις τας διατάξεις του Ν.Δ. 169/1969 ων αι αποδοχαί έχουν παγιοποιηθή από 21.4.1969 με την πρόβλεψιν παροχής εις τούτους επιδόματος μετά την συμπλήρωσιν εκάστης τριετίας, και ς)Οι Υπομηχανικοί (Πολιτικοί Μηχανολόγοι, Ηλεκτρολόγοι) ων το βασικόν ημερομίσθιον λόγω προσόντων και της προσφερομένης ειδικής εργασίας, έχει καθορισθή ηυξημένον δι’ ειδικών αποφάσεων του Δ.Σ. του Ο.Λ.Π. 3.Ως αφετηρία δια τον υπολογισμόν του ύψους του παρεχομένου ως άνω επιδόματος (ποσοστόν 5%, 10%, 15%), λαμβάνεται ο χρόνος καθ’ ον έκαστος δικαιούμενος υπήχθη εις μίαν των ως ανωτέρω διακρινομένων κατηγοριών εργαζομένων και υπό την προϋπόθεσιν της παρεχομένης εν τω Ο.Λ.Π. συνεχούς εργασίας. 4.Ειδικώς, δια τους επόπτας εργασίας και τους μονίμους φύλακας και εργάτας φορτηγίδων ως αφετηρία δια τον υπολογισμόν του ως είρηται επιδόματος λαμβάνεται ο χρόνος καθ’ ον ο επόπτης εργασίας υπήχθη εις την κατηγορίαν του αρχιεργάτου, ο δε μόνιμος φύλαξ και εργάτης φορτηγίδων εις την τοιαύτην των τακτικών φυλάκων και εργατών φορτηγίδων. Προκειμένου περί των εκτάκτων τεχνιτών των δικαιουμένων του ως άνω επιδόματος ο χρόνος υπολογισμού του ύψους τούτου ανατρέχει από 1ης Ιανουαρίου του έτους 1964. 5.Διευκρινίζεται ότι από του χρόνου καταβολής του ως άνω επιδόματος εμπειρίας εις τους αρχιεργάτας καταργείται η σχετική διάταξις του Κανονισμού εργασίας η προβλέπουσα την παροχήν εις τούτους επιδόματος ευδοκίμου υπηρεσίας εκ δραχ 60 εβδομαδιαίως πλέον των βασικών αυτών αποδοχών. 6.Εγκρίνομεν την αύξησιν των βασικών ημερομισθίων απασχολήσεως των δοκίμων και ελευθέρων εργατών φορτοεκφορτωτών δια της αναμορφώσεως τούτων ως ακολούθως: α)Του κομιστού εργάτου εις δραχ.           150 β)Του Λιμενεργάτου εις δραχ.           160 γ)Του Σιτεργάτου και γαιανθρακεργάτου     175 Η ισχύς της παρούσης άρχεται από της 1ης Απρ. 1972. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 290,403) Σελ. 290,403(α) Τεύχος 474-Σελ. 121 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.53-54

[Source: greek_legal_code_raptarchis | Tokens: 3373]